আর্থার মরিস
সমগ্র খেলোয়াড়ী জীবনে ১৯৪৬ থেকে ১৯৫৫ সময়কালে অস্ট্রেলিয়ার পক্ষে ৪৬ টেস্টে অংশ নিয়েছেন। ৪৬.৪৮ গড়ে ৩,৫৩৩ রান তোলেন তিনি। ক্রিকেটের প্রতি প্রবল আগ্রহের কারণে বিশ্বযুদ্ধের পরপরই ১৯৪৬ সালে ইংল্যান্ডের বিপক্ষে তাঁর টেস্ট অভিষেক ঘটে। খুব দ্রুত নিজেকে দলের প্রধান সদস্য হিসেবে গড়ে তোলেন। নিজস্ব তৃতীয় টেস্টে সেঞ্চুরিসহ পরবর্তী টেস্টের উভয় ইনিংসে জোড়া শতক তোলেন। এরফলে অ্যাশেজ টেস্টে দ্বিতীয় অস্ট্রেলীয় হিসেবে এ রেকর্ড গড়েন। তাঁর এ সাফল্যের প্রেক্ষিতে মাত্র ১৮ মাস পর দল নির্বাচকমণ্ডলী তাঁকে অপরাজেয় দলের ইংল্যান্ড সফরের জন্য মনোনীত করে। বামহাতি উদ্বোধনী ব্যাটসম্যান মরিস ১৯৪৮ সালে অপরাজিত থাকা অ্যাশেজ সিরিজে নেতৃত্ব দিয়েছিলেন। সফল অস্ট্রেলীয় কিংবদন্তী ব্র্যাডম্যানের সাথে তিনিও ঐ সফরে তাঁর ১২ সেঞ্চুরির মধ্যে তিনটি হাঁকিয়েছিলেন।
টম এমেট
এমেট তিনবার অস্ট্রেলিয়া সফরে যান ও একবার উত্তর আমেরিকা গমন করেন। সমগ্র খেলোয়াড়ী জীবনে সাত টেস্টে অংশগ্রহণ করেন। তন্মধ্যে টেস্ট ক্রিকেটের ইতিহাসের প্রথম টেস্ট খেলাটি ছিল অন্যতম। ১৮৭৮-৭৯ মৌসুমে লর্ড হ্যারিস একাদশ দলের প্রধান বোলিং মেরুদণ্ড ছিলেন তিনি। ১৮৭৮ থেকে ১৮৮২ সময়কালে ইয়র্কশায়ারকে নেতৃত্ব দিয়েছেন এমেট। ১৯৬০ সালে ভিক উইলসনের দায়িত্ব নেয়ার পূর্বে তিনিই সর্বশেষ পেশাদার ইয়র্কশায়ার অধিনায়ক ছিলেন।